**ELŐTERJESZTÉS**

**A Gazdasági és Jogi Bizottság 2024. szeptemberi ülésére**

**Javaslat ingatlanokkal kapcsolatos, bizottsági hatáskörbe tartozó döntések meghozatalára**

1. Javaslat a Szombathely, Petőfi S. u. 8 és 9/B. sz. alatti ingatlan ingyenes használati jogviszonyával kapcsolatos döntések meghozatalára

A Tisztelt Bizottság 15/2023. (I.23.) GJB számú határozatával a Vas Megyei Polgárőr Szervezetek Szövetsége (VMPSZ) és a Magyar Labdarúgó Szövetség (MLSZ) részére – az alapdokumentumban meghatározott közfeladatok ellátása céljából, valamint működésük elősegítése céljából – ingyenes használatot biztosított a **Petőfi S. u. 8.** szám alatti ingatlan (volt Gyámhivatal) – 1. sz. melléklet szerinti – földszinti helyiségcsoportjára vonatkozóan 2023. július 31. napjáig terjedő határozott időtartamra azzal, hogy a használattal kapcsolatban felmerülő közüzemi és egyéb díjak megfizetése a használók kötelezettsége.

A Bizottság 90/2023. (III.27.) GJB számú határozatával a **Petőfi S. u. 9/B.** szám alatti 14 m2 alapterületű személygépkocsi tárolóra vonatkozóan szintén ingyenes használatot engedélyezett a VMPSZ számára fenti időpontig.

Fenti használati jogviszonyok – a használók kérésére, egyebekben változatlan feltételekkel – a T. Bizottság 185/2023. (VI.26.) GJB számú, majd a 343/2023. (XII.11.) GJB számú határozata alapján meghosszabbításra kerültek.

A VMPSZ és az MLSZ az általuk használt helyiségekre vonatkozóan fennálló használati jogviszonyok további meghosszabbítása iránti kérelemmel fordultak Önkormányzatunkhoz.

A nemzeti vagyonról szóló 2011. évi CXCVI. törvény 11. § (13) bekezdése rögzíti, hogy nemzeti vagyon ingyenesen kizárólag közfeladat ellátása, a lakosság közszolgáltatásokkal ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Szombathely Megyei Jogú Város Önkormányzata egyes társadalmi szervezetek, gazdasági társaságok részére, amelyek a Magyarország helyi önkormányzatairól szóló 2011. évi CLXXXIX. törvény 13. § (1) bekezdése értelmében közfeladatot látnak el, működésük elősegítése érdekében ingyenes használatot biztosít a tulajdonában lévő ingatlanokra.

A Magyarország helyi önkormányzatairól szóló 2011. évi CLXXXIX. törvény 13. § (1) bekezdés 12. pontja alapján a helyi közügyek, valamint a helyben biztosítható közfeladatok körében ellátandó helyi önkormányzati feladat a polgári védelem ellátása, 15. pontja alapján a sport és ifjúsági ügyek ellátása.

Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § b) pontja alapján 3 éves időtartamot meg nem haladó ingyenes használatot engedélyezni a gazdasági ügyeket ellátó bizottság jogosult.

Fentiek alapján javaslom a Tisztelt Bizottságnak, hogy a Petőfi S. u. 8. szám alatti ingatlan, 1. sz. melléklete szerinti ingatlancsoportjaira vonatkozóan, valamint a Petőfi S. u. 9/B. szám alatti, 6051/2 hrsz-ú személygépkocsi tárolóra vonatkozóan fennálló ingyenes használati jogviszonyok – egyebekben változatlan feltételekkel –2024. december 31. napjáig kerüljenek meghosszabbításra.

1. Javaslat bérleti jogviszonyok meghosszabbítására

Tájékoztatom a Tisztelt Bizottságot, hogy több önkormányzati tulajdonú helyiség bérlője fordult Önkormányzatunkhoz bérleti jogviszonyuk meghosszabbítása iránti kérelemmel.

A helyiségbérlet szabályairól szóló 17/2006. (V. 25.) önkormányzati rendelet (továbbiakban: helyiségrendelet) 5. § (2) bekezdése alapján a helyiségbérleti jog a bérlő kérelmére meghosszabbítható. A helyiségrendelet 5. § (4) bekezdése alapján a (2) bekezdésben meghatározott esetben a helyiségbérleti jogot a gazdasági feladatkört ellátó bizottság javaslatára a polgármester hosszabbítja meg.

A helyiségek bérleti díjai aktualizálásra kerültek:

|  |  |  |  |  |
| --- | --- | --- | --- | --- |
| **Cím** | **Megnevezés** | **Alapterület (m2)** | **Bérlő** | **Aktualizált bérleti díj** |
| **Széll K. u. 44.** | üzlethelyiség | 60 | HK TV Szerviz Kft. | 60.000,-Ft+ÁFA/hó |
| **Széll K. u. 4.** | üzlethelyiség | 24 | Szép Zsoltné | 28.000,-Ft+ÁFA/hó |
| **Petőfi S. u. 31. fszt. 5.** | garázs | 14 | Rózsa Sándor | bruttó 16.800,-Ft/hó |
| **Petőfi S. u. 9/B fszt. 14.** | garázs | 14 | Kovács Nikoletta | bruttó 14.000,-Ft/hó |

Javaslom a Tisztelt Bizottságnak, hogy – a határozati javaslatban meghatározott feltételekkel – értsen egyet az egyes bérleti jogviszonyok meghosszabbításával.

1. Javaslat kedvezményes használat engedélyezésére

Horváth Tamás, a Gipsy Sunó zenekar egyik alapító tagja kedvezményes terembérlési lehetőség iránti kérelemmel kereste meg Önkormányzatunkat.

A zenekar autentikus roma folklór zenét játszik, ami a kérelmező állítása szerint kihalófélben van. Ezen zenei hagyományok ápolásának támogatása céljából kérik Önkormányzatunk segítségét. A Kisfaludy S. u. 1. szám alatti irodaház első emeletén lévő 105. számú, 30 m2 alapterületű helyiséget szeretnék kedvezményes bérleti díj ellenében használni. A helyiség bérleti díját 30.000,-Ft+ÁFA összegben határozta meg a szakértő.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet (továbbiakban: Vagyonrendelet) 12. § b) pontjában foglaltak szerint az önkormányzati vagyon 3 évet meg nem haladó időtartamú tartós kedvezményes használatát engedélyezni a gazdasági ügyeket ellátó bizottság jogosult.

Javaslom a Tisztelt Bizottságnak, hogy a Kisfaludy S. u. 1. szám alatti 105. számú helyiség – a határozati javaslatban megállapított feltételekkel – kerüljön bérbeadásra egy éves határozott időtartamra, kedvezményes, 10.000,- Ft+ÁFA/hónap összegű bérleti díj ellenében Horváth Tamás (Gipsy Sunó zenekar) részére.

1. Javaslat ingyenes használati jogviszony engedélyezésére

Az Ungaresca Táncegyüttes Nonprofit Kft. azzal a kérelemmel fordult Önkormányzatunkhoz, hogy az önkormányzati tulajdonú, Ady tér 40. szám alatti helyiségcsoportra vonatkozóan fennálló ingyenes használati jogviszonyát 2024. szeptember 30. napjáig hosszabbítsuk meg.

A Tisztelt Bizottság 84/2024. (III.25.) GJB számú határozatával engedélyezett ingyenes használatot a Táncegyüttes részére a fenti ingatlan 240 m2 alapterületű helyiségcsoportra vonatkozóan – az MMIK-ban zajló felújítási munkálatok elvégzésének időtartamára – 2024. május 15. napjától 2024. szeptember 15. napjáig azzal, hogy a használattal kapcsolatban felmerülő közüzemi költségek megfizetése a használót terheli.

A nemzeti vagyonról szóló 2011. évi CXCVI. törvény 11. § (13) bekezdése rögzíti, hogy nemzeti vagyon ingyenesen kizárólag közfeladat ellátása, a lakosság közszolgáltatásokkal ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Az Ungaresca Táncegyüttes Nonprofit Kft. Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 7. pontja értelmében – kulturális szolgáltatás biztosításával – közfeladatot lát el.

A Vagyonrendelet 11. § b) pontja alapján 3 éves időtartamot meg nem haladó tartós ingyenes használatot engedélyezni a gazdasági ügyeket ellátó bizottság jogosult.

Kérem a Tisztelt Bizottságot, hogy – a határozati javaslatban foglaltaknak megfelelően – engedélyezze az Ungaresca Táncegyüttes Nonprofit Kft. Ady tér 40. szám alatti ingatlan 240 m2 alapterületű helyiségcsoportjára vonatkozóan fennálló ingyenes használati jogviszonyának meghosszabbítását 2024. szeptember 30. napjáig.

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjen!

**Szombathely, 2024. szeptember „ „**

 **/: Dr. Nemény András :/**

**I.**

**Határozati javaslat**

**………/2024. (IX.23.) GJB sz. határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § b) pontja alapján a Vas Vármegyei Polgárőr Szövetségnek, valamint a Magyar Labdarúgó Szövetségnek a **Szombathely,** **Petőfi S. u. 8.** szám alatti ingatlan 1. sz. mellékletben meghatározott helyiségcsoportjaira, valamint a VMPSZ 6051/2 hrsz.-ú, **Szombathely,** **Petőfi S. u. 9/B.** szám alatti, 14 m2 alapterületű személygépkocsi tárolóra vonatkozóan fennálló ingyenes használati jogviszonyát – egyebekben változatlan feltételekkel – 2024. december 31. napjáig meghosszabbítja.

A Bizottság felhatalmazza a SZOVA NZrt. vezérigazgatóját az ingyenes használatba adási megállapodások módosítására.

**Felelős:** Dr. Nemény András polgármester

 Dr. Horváth Attila alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**II.**

**Határozati javaslat**

**………/2024. (IX.23.) GJB sz. határozat**

A Gazdasági és Jogi Bizottság javasolja a polgármesternek, hogy a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján a **Szombathely, Széll K. u. 44.** szám alatti helyiségrevonatkozóan a HK TV Szerviz Kft.-vel fennálló bérleti jogviszony 3 évvel, 2027. szeptember 30. napjáig, az alábbi feltételekkel kerüljön meghosszabbításra:

* a bérleti díj összege 60.000,- Ft + ÁFA/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Bizottság felhatalmazza a kezelő SZOVA Nonprofit Zrt.-t a módosított bérleti szerződés aláírására.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

 **III.**

**Határozati javaslat**

**………/2024. (IX.23.) GJB sz. határozat**

A Gazdasági és Jogi Bizottság javasolja a polgármesternek, hogy a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján a **Szombathely, Széll K. u. 4.** szám alatti helyiségrevonatkozóan a Szép Zsoltnéval fennálló bérleti jogviszony 3 évvel, 2027. szeptember 30. napjáig, az alábbi feltételekkel kerüljön meghosszabbításra:

* a bérleti díj összege 28.000,- Ft + ÁFA/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Bizottság felhatalmazza a kezelő SZOVA Nonprofit Zrt.-t a módosított bérleti szerződés aláírására.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

  **IV.**

**Határozati javaslat**

**………/2024. (IX.23.) GJB sz. határozat**

A Gazdasági és Jogi Bizottság javasolja a polgármesternek, hogy a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján a **Szombathely, Petőfi S. u. 31. fszt. 5.** szám alatti helyiségrevonatkozóan Rózsa Sándorral fennálló bérleti jogviszony 3 évvel, 2027. szeptember 30. napjáig, az alábbi feltételekkel kerüljön meghosszabbításra:

* a bérleti díj összege bruttó 16.800,- Ft/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Bizottság felhatalmazza a kezelő SZOVA Nonprofit Zrt.-t a módosított bérleti szerződés aláírására.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**V.**

**Határozati javaslat**

**………/2024. (IX.23.) GJB sz. határozat**

A Gazdasági és Jogi Bizottság javasolja a polgármesternek, hogy a helyiségbérlet szabályairól szóló 17/2006. (V. 25.) önkormányzati rendelet 5. § (4) bekezdése alapján a **Szombathely, Petőfi S. u. 9/B fszt. 14.** szám alatti garázsravonatkozóan Kovács Nikolettával fennálló bérleti jogviszony 3 évvel, 2027. szeptember 30. napjáig, az alábbi feltételekkel kerüljön meghosszabbításra:

* a bérleti díj összege bruttó 14.000,- Ft/hónap,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.

A Bizottság felhatalmazza a kezelő SZOVA Nonprofit Zrt.-t a módosított bérleti szerződés aláírására.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**VI.**

**Határozati javaslat**

**………/2024. (IX.23.) GJB sz. határozat**

A Gazdasági és Jogi Bizottság – Szombathely Megyei Jogú Város Önkormányzata vagyonáról szóló 40/2014. (XII.23.) Önkormányzati rendelet 12. § b) pontjában foglaltak alapján – egyetért azzal, hogy a Szombathely **Kisfaludy S. u. 1. szám alatti, 105.** **számú**, 30 m2 alapterületű helyiség Horváth Tamás (Gipsy Sunó zenekar) részére kerüljön bérbeadásra az alábbi feltételekkel:

* a bérleti jogviszony határozott, egy éves 2025. szeptember 30. napjáig terjedő időtartamra szól,
* a bérleti díj összege – kedvezményesen – 10.000,- Ft+ÁFA/hó,
* a bérleti díj késedelmes teljesítése esetén a bérlő a Ptk. rendelkezései szerint megállapított késedelmi kamatot köteles megfizetni,
* a helyiséget a bérlő – az abban folytatni kívánt tevékenység gyakorlásához szükséges módon – a saját költségén kialakíthatja, felszerelheti és berendezheti,
* a bérlő a helyiség használatát másnak nem engedheti át,
* a bérlő a bérlet megszűnésekor a helyiséget köteles tisztán, kiürítve, átadáskori állapotban és felszereltséggel visszaadni, és ráfordításainak, illetve azok időarányos részérnek megtérítésére nem tarthat igényt.
* a helyiség használatáért fizetendő bérleti díj, valamint a helyiség karbantartásával, helyreállításával kapcsolatos vagy a szerződésben vállalt bérlői kötelezettségek teljesítésének költségeihez szükséges fedezet biztosítására, a bérleti szerződés megkötésekor köteles 3 (három) havi bérleti díjnak megfelelő összegű óvadékot a kezelő SZOVA Zrt. részére megfizetni.

A Bizottság felhatalmazza a kezelő SZOVA Nonprofit Zrt.-t a bérleti szerződés megkötésére.

**Felelős:** Dr. Nemény András polgármester

 Dr. Horváth Attila alpolgármester

Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője

 Kovács Cecília, a SZOVA Nonprofit Zrt. vezérigazgatója)

**Határidő:** azonnal

**VII.**

**Határozati javaslat**

**………/2024. (IX.23.) GJB sz. határozat**

A Gazdasági és Jogi Bizottság – a Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 11. § b) pontja alapján – engedélyezi, hogy az Ungaresca Táncegyüttes Nonprofit Kft. **Ady tér 40.** szám alatti, 240 m2 alapterületű helyiségcsoportjára vonatkozóan fennálló ingyenes használati jogviszonya 2024. szeptember 30. napjáig meghosszabbításra kerüljön azzal, hogy az ingyenes használat időtartama alatt felmerülő közüzemi költségek megfizetése a használót terheli.

A Bizottság felhatalmazza a polgármestert az ingyenes használatba-adási megállapodás módosításának aláírására.

**Felelős:** Dr. Nemény András polgármester

 Horváth Soma alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Nagyné dr. Gats Andrea, a Jogi és Képviselői Osztály vezetője)

**Határidő:** azonnal